OpenLLM-France/wikimedia huggingface dataset:
# Derek Rickman

Derek Rickman (Hampshire, 14 de gener de 1933 - 15 de juliol de 2021) fou un empresari i un històric pilot de motociclisme anglès. Tant ell com el seu germà Don, dos anys més jove, varen ser uns dels corredors de motocròs més famosos de les dècades de 1950 i 1960, esdevenint al mateix temps uns reputats constructors de xassissos per a aquesta mena de motocicletes. Derek formà part de l'equip britànic guanyador del Motocròs de les Nacions els anys 1963 i 1964, en totes dues ocasions formant parella amb el seu germà Don.

## Palmarès

| Any | Motocicleta | Campionat del Món | Campionat del Món | MXDN | C. britànic |
| Any | Motocicleta | 500cc | 250cc | MXDN | 500cc |
| 1952 | BSA | 12è | - | | 8è |
| 1958 | BSA | - | - | | 7è |
| 1959 | Triumph-Métisse | 10è | - | | 3r |
| 1960 | Triumph-Métisse | 15è | - | | 9e |
| 1961 | Triumph-Métisse | 14è | - | | ? |
| 1962 | Métisse | - | - | | 8è |
| 1963 | Métisse Triumph | 11è | - | 1r | 7è |
| 1964 | Bultaco | - | 19è | 1r | 5è |
| 1965 | Metisse | - | - | | 10è |

### Notes

* ↑ La classificació consignada a MXDN fa referència a la posició final obtinguda per l'equip estatal
* ↑ Fins al 1956 inclòs no existia el Campionat del Món de 500 cc, ans el Campionat d'Europa
* ↑ Fins al 1961 inclòs no existia el Campionat del Món de 250 cc, ans el Campionat d'Europa (conegut també com a Coup d'Europe)

## Vegeu també

* Don Rickman

## Referències

* ↑ «Derek Rickman» (PDF) (en francès). memotocross.fr. [Consulta: 6 gener 2020].
* ↑ Waller, Jon. «Obituary: Derek Rickman – British motocross icon who founded Metisse» (en anglès). advertiserandtimes.co.uk, 16-07-2021. [Consulta: 6 gener 2022].
* ↑ «Don Rickman Will Be Guest Of Honor At Road America And Steamboat Springs AHRMA Vintage Races» (en anglès). roadracingworld.com, 08-04-2010. [Consulta: 18 desembre 2012].
* 1 2 «Derek and Don Rickman» (en anglès). motorcyclemuseum.org, 2013. [Consulta: 18 desembre 2012].
* ↑ Berry, Ian. «Four-stroke hybrid». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 7. ISBN 978-0-9564975-3-6.
* ↑ «World Champions - Champions Du Monde. National Teams / Equipes Nationales» (PDF) (en anglès). fim-live.com. FIM, 15-09-2011. Arxivat de l'original el 17 d’agost 2014. [Consulta: 16 gener 2013].

## Bibliografia

* Westlake, Andy. «Derek and Don Rickman». A: Off-Road Giants! (volume 2): Heroes of 1960s Motorcycle Sport (en anglès). Veloce Publishing Ltd, 2011, p. 52-61. ISBN 978-1845843236.

## Enllaços externs

* Web oficial de Rickman Motorcycles (anglès)
* Vídeo d'una cursa a Wiltshire de 1964, guanyada per Derek Rickman (anglès)
* Imatge de Derek Rickman amb una Métisse a començaments dels anys 60
# NGC 42

NGC 42 és una galàxia espiral a la constel·lació del Pegàs.

## Referències

* ↑ Afirmat a: SIMBAD.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* «Your NED Search Results». NASA/IPAC Extragalactic Database. NASA/IPAC, 2011. [Consulta: 3 juliol 2011].
* NGC 42 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Chrysiptera sheila

Chrysiptera sheila és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10,3 cm de longitud total.

## Distribució geogràfica

Es troba des de la Mar d'Aràbia (costa d'Oman) fins al Golf d'Oman (al voltant de Masqat, Oman).

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Andalucía TV

* Per a altres significats sobre el canal internacional de RTVA, anteriormente llamado Andalucía Televisión, vegeu «Canal Sur Andalucía».
Andalusia Televisión és el segon canal públic andalús gestionat per la RTVA. Des del 28 de febrer de 2015 ofereix una programació cultural, esportiva, educativa, infantil i d'informació complementària a la del generalista, Canal Sur Televisión. Andalucía Televisión va començar a emetre exclusivament en alta definició el 28 de febrer de 2018 en substitució de Canal Sur HD. En l'actualitat emet en definició estàndard.
Consta de programes de Canal Sur TV, i d'espais informatius, i esportius en emissió exclusiva com Andalusia al Dia, Tododeporte, La Noche al Día, així com retransmissions esportives i documentals. D'altra banda, el canal emet, també, el programa infantil La Banda del Sur.

## Audiència

| Any | Gener | Febrer | Març | Abril | Maig | Juny | Julio | Agost | Setembre | Octubre | Novembre | Desembre | Mitjana anual |
| 2015 | | | 0,3 %** | 0,4 % | 0,4 % | 0,4 % | 0,4 % | 0,4 % | 0,3 % | 0,3 % | 0,3 % | 0,4 % | 0,3 % |
| 2016 | 0,4 % | 0,4 % | 0,5 % | 0,4 % | 0,4 % | 0,5 % | 0,5 % | 0,5 % | 0,5 % | 0,4 % | 0,4 % | 0,5 % | 0,5 % |
| 2017 | 0,5 % | 0,4 % | 0,4 % | 0,5 % | 0,4 % | 0,5 % | 0,5 % | 0,5 % | 0,5 % | 0,5 % | 0,4 % | 0,4 % | 0,5 % |
| 2018 | 0,5 % | 0,3 % | 0,6 %* | 0,3 % | 0,4 % | 0,3 % | 0,4 % | 0,3 % | 0,4 % | 0,3 % | 0,3 % | 0,3 % | 0,4 % |
| 2019 | 0,4 % | 0,4 % | 0,4 % | 0,6 % | 0,4 % | 0,3 % | | | | | | | |
# Parnauïta

La parnauïta és un mineral de la classe dels fosfats. Rep el nom en honor de John "Jack" L. Parnau (31 de maig de 1906, Stockton, Califòrnia, EUA - 16 de juliol de 1990, Campbell, Califòrnia), un col·leccionista de minerals que va fer importants contribucions al coneixement de la localitat tipus.

## Característiques

La parnauïta és un arsenat de fórmula química Cu$_9$(AsO₄)₂(SO₄)(OH)$_{10}$·7H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1978. Cristal·litza en el sistema ortoròmbic. La seva duresa a l'escala de Mohs és 2. Les varietats fibroses i les crostes es poden confondre amb l'strashimirita. Es pot distingir de la tirolita, visualment similar, per mètodes òptics.
Segons la classificació de Nickel-Strunz, la parnauïta pertany a «08.DF: Fosfats només amb cations de mida mitjana, amb proporció: (OH, etc.):RO₄ > 3:1» juntament amb els següents minerals: hotsonita, bolivarita, evansita, liskeardita, rosieresita, rusakovita, liroconita, sieleckiïta, calcofil·lita i gladiusita.

## Formació i jaciments

És un arsenat-sulfat de coure secundari poc comú. Va ser descoberta a la mina Majuba Hill, situada al districte miner d'Antelope, dins el comtat de Pershing (Nevada, Estats Units). Tot i tractar-se d'una espècie no gaire habitual ha estat descrita en tots els continents del planeta a excepció d'Oceania i l'Antàrtida. Als territoris de parla catalana ha estat descrita a la mina La Preciosa, situada a la Vall d'Almonesir, i a la mina La Amorosa, a Vilafermosa, tots dos indrets a la província de Castelló, al País Valencià, i a la mina «Iris 18» d'Escornalbou, a Riudecanyes (Baix Camp, Tarragona).

## Referències

* ↑ «Parnauite» (en anglès). Mindat. [Consulta: 16 gener 2022].
* ↑ Joan Vinyoles Verdaguer · Josep Lluís Garrido Rufaste · Adolf Cortel Ortuño · Josep Carreras Peñalvert «La mina "Iris 18" (grup miner "Porvenir") d'Escornalbou, Riudecanyes, el Baix Camp, Tarragona, Catalunya, Espanya». Mineralogistes de Catalunya [Barcelona], 13, 2, 01-11-2019, pàg. 3-46 [Consulta: 24 novembre 2023].
# Derek Murray (desambiguació)

Derek Murray (desambiguació) és el nom dels següents personatges:
* Derek Murray, presentador d'esports de la televisió escocesa.
* Derek Murray (futbolista), jugador de futbol gaèlic irlandès.
* Derek Murray (futbolista irlandès), jugador de futbol irlandès.
* Derek Murray (futbolista escocès), futbolista escocès.
# Torró d'Ocata

El torró d'Ocata és un torró trufat de Cointreau elaborat per la Pastisseria Miquel del Masnou, amb xocolata pura del 70%.

## Referències

* ↑ Tasta el Masnou: Catàleg de productes de la gastronomia local. El Masnou: Ajuntament del Masnou, p. 11 [Consulta: 3 desembre 2021].
* ↑ Torró d'Ocata. Consell Comarcal del Maresme [Consulta: 14 gener 2022].
* ↑ Productes del Masnou. Costa de Barcelona i el Maresme [Consulta: 14 gener 2022]. Arxivat 14 de gener 2022 a Wayback Machine.
* ↑ Torró d'Ocata. Mapes de Patrimoni Cultural [Consulta: 14 gener 2022].
# Torsa (illa)

Torsa o Torsay és una illa de les illes Slate, que al seu torn formen part de les Hèbrides Interiors, a la costa est d'Escòcia. Està situada a l'est de Luing i al sud de Seil.
L'illa ocupa una superfície de 113 hectàrees i la seva altitud màxima sobre el nivell del mar és de 62 metres. L'illa està habitada des dels anys 60. Existeix només una casa d'estiueig en ella. La seva principal activitat econòmica és la criança de bestiar. Els animals de bestiar són d'una raça especial, criats especialment per a la resistència i portats des de la veïna illa de Luing.
L'illa està connectada amb la seva petita companya Torsa Beag (en gaèlic per a "Petita Torsa").

## Referències

* ↑ Haswell-Smith, Hamish. The Scottish Islands. Edimburg: Canongate, 2004. ISBN 978-1-84195-454-7.
# Gili Dasami

Gili Dasami és una petita illa volcànica que pertany a l'arxipèlag de les illes de Sonda Menors, Illes Petites de la Sonda, dins Indonèsia oriental. Es troba al sud de l'Illa de Rinca. Conté una població d'uns 100 exemplars de dragó de Komodo. Forma part del Parc Nacional del Dragó de Comodo i des de 1991 és un Patrimoni de la Humanitat segons la UNESCO
# Giliani (cràter)

Giliani és un cràter d'impacte en el planeta Venus de 19,9 km de diàmetre. Porta el nom d'Alessandra Giliani (1307-1326), anatomista italiana, i el seu nom va ser aprovat per la Unió Astronòmica Internacional el 1994.

## Referències

* ↑ «Giliani». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Gilia tricolor

Gilia tricolor és una èspecie de plantes amb flor anuals del gènere Gilia, de la família de les phlox (Polemoniaceae). És originària de la Vall Central de Califòrnia, als EUA i els contraforts de Sierra Nevada i les serralades costaneres a Califòrnia. Els seus hàbitats natius inclouen planes obertes i herbades i vessants per sota dels 610 m.
Als Estats Units, on rep els noms de Bird's eyes i Bird's eyes Gilia, s'utilitza principalment amb finalitats decoratives.

## Varietats i subespècies

* Gilia tricolor var. difusa (Congd.) Mason i A. D. Grant
* Gilia tricolor ssp. difusa (Congd.) Mason i A. Grant
* Gilia tricolor ssp. tricolor Benth

## Referències

* ↑ Sierra Nevada Wildflowers, Karen Wiese, 2013, p. 49
* ↑ «Lady Bird Johnson Wildflower Center - The University of Texas at Austin». [Consulta: 26 desembre 2021].
# Tommy Casey

Thomas Casey (11 de març de 1930 - 13 de gener de 2009) fou un futbolista nord-irlandès de la dècada de 1960.
Fou internacional amb la selecció d'Irlanda del Nord amb la qual participà en la Copa del Món de futbol de 1958. Pel que fa a clubs, defensà els colors de Bangor, Leeds United FC, AFC Bournemouth, Newcastle United FC, Portsmouth FC i Bristol City FC.

## Referències

* ↑ Northern Ireland's Footballing Greats: Tommy Casey
* ↑ Ponting, Ivan «Tommy Casey: Wing-half who won the FA Cup with Newcastle and played in the 1958 World Cup for Northern Ireland». The Independent, 14-03-2009 [Consulta: 15 març 2009].
* ↑ article / The Independent newspaper obituary
# Tiloi

Tiloi fou un estat tributari protegit, una de les talukes d'Oudh. Estava goevrnada per una dinastia descendent de Rahas Singh de Kanhpuria.

## Llista de talukdars

* Raja KANDHE RAO
* Raja UDEBHAN SINGH (fill)
* Raja SURAT SINGH 1670-1680 (fill)
* Diversos successor incloent Raja MOHAN SINGH vers1720
* Raja BALBHADDAR SINGH, ?-1784.
* Raja SHANKAR SINGH 1784-? (fill adoptiu)
* Raja BUNIAD SINGH (fill)
* Raja JAGPAL SINGH ?-1875 (fill)
* Raja Bahadur SURPAL SINGH 1875-1900
* Cort de Wards 1900-1920
* Raja Bahadur BISHWANATH SARAN SINGH 1920-1946 (adoptat)
* Raja Bahadur PASHUPATI NATH SARAN SINGH 1946-1955 (fill, + 1997)

## Referències

* Genealogia Arxivat 2010-08-18 a Wayback Machine.
# Dia Internacional de la Consciència

El Dia Internacional de la Consciència és un dia internacional de concienciació, que se celebra el 5 d'abril dcommemorant la importància de la consciència humana.
El 25 de juliol de 2019 l'Assemblea General de les Nacions Unides, a través de la Resolució 73/329, declarà el 5 d'abril el Dia Internacional de la Consciència, amb l'objectiu de mobilitzar periòdicament els esforços de la comunitat internacional per tal de promoure la pau, la tolerància, la inclusió, la comprensió i la solidaritat, per tal de forjar un món sostenible de pau, solidaritat i harmonia. El primer Dia Internacional de la Consciència es va celebrar el 5 d'abril de 2020.

## Referències

* ↑ «International Day of Conscience, 5 ِApril». Nacions Unides. [Consulta: 16 juny 2022].
* ↑ «Resolution adopted by the General Assembly on 25 July 2019». Assemblea General de les Nacions Unides, 31-07-2019. [Consulta: 16 juny 2022].
* ↑ «Press Release on Declaring 5 April the ‘International Day of Conscience’». Aliança de Civilitzacions (UNAOC), 01-08-2019. [Consulta: 16 juny 2022].
# Dia Internacional de l'Esport per al Desenvolupament i la Pau

El Dia Internacional de l'Esport per al Desenvolupament i la Pau (IDSDP) és una dia internacional que se celebra anualment el 6 d'abril per tal de destacar el poder de l'esport per impulsar el canvi social, el desenvolupament comunitari i per fomentar la pau i la comprensió.
Aquesta celebració anual es impulsada per l'Assemblea General de les Nacions Unides el 23 d'agost de 2013, amb el suport del Comitè Olímpic Internacional des del 6 d'abril de 2014. Aquesta data commemora la inauguració, l'any 1896, dels primers Jocs Olímpics de l'època moderna, a Atenes, (Grècia).
El 23 d'agost de 2013, l'Assemblea General de les Nacions Unides en la Resolució 67/296 decideix proclamar el 6 d'abril com el "Dia Internacional de l'Esport per al Desenvolupament i la Pau". Les Nacions Unides, amb aquesta commemoració, "conviden els Estats, el sistema de les Nacions Unides i en particular l'Oficina de l'Esport per al Desenvolupament i la Pau de les Nacions Unides, les organitzacions internacionals pertinents i les organitzacions esportives internacionals, regionals i nacionals, la societat civil, incloses les organitzacions no governamentals, i el sector privat, i totes les altres parts interessades pertinents per tal de cooperar, observar i donar a conèixer el "Dia Internacional de l'Esport per al Desenvolupament i la Pau".

## Referències

* 1 2 «La ONU proclama el 6 de abril Día del Deporte para el Desarrollo y la Paz». Mundo Deportivo, 23-08-2013 [Consulta: 17 juny 2022].
* ↑ «International Day of Sport for Development and Peace». Comitè Olímpic Internacional. [Consulta: 17 juny 2022].
* 1 2 «Día Internacional del Deporte para el Desarrollo y la Paz, 6 de abril». Nacions Unides. [Consulta: 17 juny 2022].
# Torre d'en Corder

La Torre d'en Corder, o Torre d'en Despuig, és una torre de Tortosa (Baix Ebre) declarada bé cultural d'interès nacional.

## Descripció

La torre té planta quadrada, d'uns 6,5m de costat, per una alçada de quasi 20m. Resten els murs portants, ja que els nivells interiors es troben ensorrats. És massissa i esvelta i de maçoneria amb cantonades ben repicades seguint les filades horitzontals ben delimitades. Les textures dels murs són irregulars, ja que el morter fa de reompliment entre pedres a uns llocs i d'arrebossat a uns altres. La porta d'accés es troba a un nivell elevat, construïda per obertura de mig punt, adovellada i de carreus amb orientació est; les altres obertures originals són petites espitlleres i la façana sud hi ha dues obertures (posteriors), molt grosses. El remat superior de la torre es troba incomplet i s'hi poden apreciar uns petits forats ben repartits, probablement per allotjar mènsules o estructures de fusta, pedra... de caràcter defensiu.

## Història

Segons R. Miravall, la torre s'anomenà torre de Llaver al segle xii i fou lliurada per Ramon Berenguer IV a Roger Despuig com a centre d'una explotació agrícola; el topònim "Torre Despuig" apareix documentat el 1580. Segons en Bayerri, es parla de la torre d'en Corder com una torre de vigia aixecada sobre les runes d'una torre romana. Eludint als Castells Catalans, la família Corder assolí el relleu en la vida tortosina i el 1382 el ciutadà Pere Corder s'encarregà de l'estada del rei Joan I a Tortosa. Carreras Candi opina que l'origen de moltes torres medievals es deuen a fars ibèrics.

## Referències

* ↑ «Torre d’en Corder o d’en Despuig (Tortosa)». Enciclopèdia.cat.
* 1 2 «Torre d'en Corder». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* «Torre d'en Corder». Mapa de recursos culturals. Diputació de Tarragona.
* «Torre d'en Corder». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Tossut

Un saltamartí o tossut és un ninot amb la base semiesfèrica que actua de contrapès de manera que després de copejar-lo sempre torna a la posició inicial. El saltamartí és una joguina molt popular entre els nadons per als que s'ofereix en formes i colors cridaners. A l'efecte sensorial provocat pel seu suau moviment, alguns fabricants hi afegeixen el d'un mecanisme musical al seu interior que s'activa al balancejar-lo.

## Història

Les descripcions del principi d'aquesta joguina són coneguts a la Xina com el budaoweng (不倒翁, vell que no cau), des del començament de la dinastia Tang (del segle VII fins a principis de segle X). El model xinès ha inspirat el disseny al Japó el ninot tradicional de paper maixé denominada Okiagari koboshi, les que hi ha testimonis al segle xiv.
Els exemplars portats cap a Europa, representant un corpulent personatge d'Orient, van ser anomenats Poussah. Cap al final segle xviii a París, el cèlebre John Ramponneau va donar el seu nom a aquest tipus de joguina.
Modernament, comercialitzat per Hasbro, 1971, com una joguina de la forma i mida d'un ou de gallina, de plàstic decorat, que representa un personatge. Barat i robust, aquesta joguina va tenir molt d'èxit amb el seu llançament. La seva característica de tornar a la posició vertical i el balanceig va donar origen al nom utilitzat en països de parla anglesa: Weeble, que vol dir trontollar. Aquestes joguines modernes han estat acompanyades d'una àmplia gamma d'accessoris del mateix fabricant: vehicles, cases, roba. Després d'una aturada en la comercialització, al cap d'un temps es va tornar a oferir a la venda en la dècada del 2000.

## Mecànica

Cal tenir en compte que un saltamartí té una forma - més ample a la "base" (la part en contacte amb el terra) que a la part "superior" - amb la massa distribuïda de manera desigual en relació a la seva alçada, concentrada principalment a aquesta base.
La conseqüència directa és que el seu centre de massa, i en aquest cas el seu centre de gravetat (tenint en compte un camp gravitatori homogeni) són molt baixos, el que impedeix al saltamartí caigui fins i tot si l'angle que forma amb la vertical és molt gran (vegeu parell de forces). Aquesta propietat es deu també a la forma esfèrica i llisa (baix coeficient de fricció) de la base del saltamartí que permet el seu balanceig.

## Vegeu també

* Sonall
* Daruma

## Referències

* ↑ Lewis Carroll. Alicia anotada: Alicia en el país de las maravillas & A través del espejo. Ediciones AKAL, 2 desembre 1998, p. 246–. ISBN 9788473396943 [Consulta: 10 febrer 2011].

## Enllaços externs

* Vídeo d'un personatge fent de "tossut" Arxivat 2010-02-11 a Wayback Machine.
Viccionari
# Tosseta Rasa

La Tosseta Rasa és una muntanya de 1.217 metres que es troba entre els municipis d'Alfara de Carles a la Baix Ebre i de l'Horta de Sant Joan, a la comarca catalana de la Terra Alta.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Torrent de la Balma de Poses

El torrent de la Balma de Poses és un torrent que discorre pel terme municipal de Sant Quirze Safaja, a la comarca del Moianès.
Està situat a la part central-meridional del terme, a llevant del Coll de Poses, al nord de la urbanització dels Pinars del Badó, i en quasi 800 metres arriba als Horts de les Ferreries, on s'aboca en el torrent dels Horts de les Ferreries.

## Enllaços externs

* El torrent de la Balma de Poses i el seu entorn, a l'Institut Cartogràfic de Catalunya
# Tossal de la Somerota

El Tossal de la Somerota és una muntanya de 766 metres que es troba entre els municipis de Figuerola del Camp a l'Alt Camp i de Montblanc, a la comarca catalana de la Conca de Barberà.